stanford-oval/wikipedia huggingface dataset:
Aiden

| Aiden |
| --- | --- |

Tiedot
Toiminnassa:  2003–
Tyylilaji:  punkrock Alternative rock
Kotipaikka:  Seattle
Laulukieli:  englanti
Jäsenet:  wiL Francis, laulu   Nick Wiggins, basso   Keef West, rummut   Ian MacWilliams, kitara  
Entiset jäsenet:  Jake Wambold, kitara (2003–2008)  Jake Davison, rummut (2003-2011)  Angel Ibarra, kitara (2003-2012) 
Levy-yhtiö:  Dead Teenager Records, 2004   Unfun Records, 2004   Victory Records, 2004-  
Aiheesta muualla
[www.aiden.org Kotisivut]
Infobox OKNimi-testi OK: 
Aiden on yhdysvaltainen punkrockyhtye Seattlesta. Yhtye perustettiin vuonna 2003. Aidenissa vaikuttavat wiL Francis (laulu), Nick Wiggins (basso), Keef West (rummut) ja Ian MacWilliams (kitara). WiL oli aluksi yhtyeen basisti, mutta alkuperäisen laulajan lähdettyä hänestä tuli laulaja.
Historia

Aiden nimettiin The Ring -elokuvassa olevan pikkupojan mukaan. Aidenin ensimmäinen albumi, Our Gang's Dark Oath, julkaistiin Dead Teenager Recordsilla. Levy sai imperium.netissä vaivaiset puoli pistettä levyarvostelussa joka on surkein arvosana koko sivulla. Vuonna 2004 bändi signattiin Victory Recordsille. Heidän toinen albuminsa, Nightmare Anatomy, ilmestyi neljäs lokakuuta 2005. Vuonna 2006 Aiden nappasi Kerrang Awardseissa palkinnon "best internatiol newcomer" ja kiersi HIMin kanssa. He soittivat myös Warped Tourilla. 31 lokakuuta 2006 Aiden julkaisi EP/DVD:n Rain In Hell. DVD sisältää kolme musiikkivideota ja live-esiintymisen Aidenin Never sleep again -kiertueelta. Yhtyeen kolmas studioalbumi, Conviction, ilmestyi 21. elokuuta 2007. Aiden esiintyi Helsingin Nosturissa 20. ja 21. huhtikuuta 2008. 
21.5.2008 bändi ilmoitti nettisivuillaan että Jake Wambold ei enää ole mukana bändissä. Tarkkaa syytä eroamiseen ei tiedetä.
Vuonna 2009 Aiden julkaisi studioalbumin nimeltä Knives. 
Vuonna 2011 julkaistiin kaksi albumia, Disguises helmikuussa ja Some Kind of Hate lokakuussa. Näiden albumien ilmestymisen välillä yhtyeen pitkäaikainen rumpali Jake Davison päätti jättää bändin. Hänen ja bändin välit ovat edelleen hyvät.
Tammikuussa 2012 alkuperäinen kitaristi Angel Ibarra lähti bändistä. Tästä huolimatta Aiden sai tehtyä keikkakiertueen Yhdysvalloissa.
Viimeksi yhtye kävi Suomessa Helsingin Nosturissa 22.10.08 ja Tampereen Pakkahuoneella 23.10.08.
Diskografia

Albumit
Our Gang's Dark Oath - 2004
Nightmare Anatomy - 2005
Rain In Hell (EP) - 2006
Conviction - 2007
Knives - 2009
Disguises - 2011
Some Kind of Hate - 2011
Aiden - 2015
Singlet
I set my friends on fire - 2004
Fifteen - 2004
Knife Blood Nightmare - 2005
The last sunrise - 2005
Die romantic - 2005
We sleep forever - 2007
One Love - 2007
Moment - 2007
Cry Little Sister - 2008 (Lost Boys soundtrack)
Scavengers Of The Damned - 2009
Let the Right One In – 2009
Walk Among the Dead – 2011
Hysteria – 2011
A Potrait of the Dead – 2011
Broken Bones – 2011
Crawling Up from Hell – 2015
Violence and Devotion – 2015
Animals – 2015
Simonides Keoslainen

| Simonides Keoslainen> Σιμωνίδης ὁ Κεῖος.Henkilötiedot |
| --- | --- |
Syntynyt: 556 eaa. Iulis, Keos
Kuollut: n. 468/467 eaa.
Ammatti:  runoilija
Kirjailija
Tuotannon kieli: muinaiskreikka
Aikakausi:  arkaainen/klassinen kausi
Tyylilajit:  lyyrinen runous
Kirjallinen suuntaus: kuorolyriikka, elegia- ja epigrammirunous
Aiheesta muualla
Löydä lisää kirjailijoitaKirjallisuuden teemasivulta
Simonides Keoslainen (m.kreik. Σιμωνίδης ὁ Κεῖος, Simōnidēs ho Keios; noin 556–468/467 eaa.) oli antiikin kreikkalainen lyyrinen ja elegiarunoilija, joka oli kotoisin Keoksen saarelta. Hellenistisellä kaudella hänet luettiin yhdeksi yhdeksästä lyyrisestä runoilijasta.
Simonides kehitti elegia- ja epigrammirunouden huippuunsa. Runouteensa hän sai paljon aineksia ja vaikutteita aikansa poliittisista käänteistä. Nuorena hän toimi Hipparkhoksen ympärilleen kokoamassa kirjallisessa piirissä. Myöhemmin hän oli Themistokleen ja Pausaniaan ystäviä ja juhlisti heidän sotavoittojaan. Vanhuksena hän sai kunnia-aseman Hieronin hovissa Syrakusassa.
Elämä > Perhe ja nuoruus

Simonides oli kotoisin Iuliin kaupungista Keoksen saarelta. Hän syntyi 56. olympiadin ensimmäisenä vuonna eli 556 eaa. Tämä tieto perustuu siihen, että hän mainitsee eräässä epigrammissaan saaneensa voiton runouskilpailussa Ateenassa 80-vuotiaana Adeimantoksen arkonttikaudella 75. olympiadin neljäntenä vuonna eli 476 eaa. Saman vahvistavat myös muut antiikin aikaiset lähteet. Tämä tieto tekee Simonideesta varhaisimman kreikkalaisen, jonka syntymävuosi tunnetaan tarkasti.
Simonideen isän nimi oli Leoprepes. Hänen isoisänsä nimeksi mainitaan Hyllikhos, mutta tämä oli oletettavasti äidinpuoleinen isoisä, sillä muiden tietojen perusteella voidaan päätellä, että Simonideen isänisä oli myös nimeltään Simonides ja runoilija hänkin. Runoilija Bakkhylides, joka luettiin myöhemmin myös yhdeksän tärkeimmän lyyrikon joukkoon, oli Simonideen veljenpoika. Kolmas Simonides, lisänimeltään Genealogos, oli Simonideen pojanpoika.
Kaikesta tästä voidaan päätellä, että runoilijan ammatti kulki Simonideen suvussa tuonaikaisen tavan mukaan. Myös Khamaileon kertoo, että Simonideen perheellä olisi ollut perinnöllinen tehtävä Dionysoksen kultissa, ja että Simonides olisi jo lapsena itsekin palvellut jumalaa juhlissa, joissa myöhemmin sai paljon runokilpailuiden voittoja. Simonideen kerrotaan myös kouluttaneen kuoroja, jotka liittyivät Apollonin kulttiin Karthaiassa. Pindaros teki kilpakumppaninsa taustasta pilaa, ja kutsuu Simonidesta ja Bakkhylidestä ilmaisulla ’opiskelleet’ (τοὺς μάθοντας, tūs mathontas), ikään kuin he olisivat olleet runoilijoita vain opetuksen, ei inspiraation ansiosta.
Elämä > Jälleen Ateenassa

Tämän jälkeen Simonides palasi Ateenaan, joko mainitun onnettomuuden tai persialaisvalloituksen uhan vuoksi, ja pääsi siellä käyttämään lahjojaan persialaissotien suurten tapahtumien juhlistamisessa. Miltiadeen pyynnöstä Simonides kirjoitti epigrammin Panin patsaaseen, jonka ateenalaiset pystyttivät vuoden 490 eaa. Marathonin taistelun jälkeen. Seuraavana vuonna, Aristeideen arkonttikaudella vuonna 489 eaa., Simonideen kerrotaan voittaneen Aiskhyloksen kilpailussa, jossa piti kirjoittaa elegia Marathonissa kaatuneille. Kymmenen vuotta myöhemmin hän laati amfiktyonien pyynnöstä epigrammit, jotka oli kirjoitettu vuoden 480 eaa. Thermopylain taistelussa kaatuneiden spartalaisten haudalle, sekä enkomionin eli ylistyksen samoille sankareille. Hän juhlisti myös saman vuoden Artemisionin ja Salamiin taisteluita ja niissä kaatuneita. Simonides oli Themistokleen tuttavapiiriä mutta vihollisuuksissa runoilija Timokreonin kanssa.
Vuoden 479 eaa. Plataiain taistelu antoi Simonideelle aiheen elegiaan sekä tunnettuun epigrammiin, jonka hän kirjoitti Pausaniaalle, joka kirjoitutti sen Delfoihin persialaisista saadun voiton kunniaksi pystytettyyn Käärmepylvääseen tai siihen liittyneeseen kolmijalkaan. Runo antoi kuitenkin Pausaniaalle kaiken kunnian voitosta, ja siksi spartalaiset käskivät hioa sen pois ja kirjoituttaa pylvääseen kaikkien taisteluun osallistuneiden kaupunkien nimet. Simonideen ja Pausaniaan läheisistä väleistä kerrottiin erilaisia tarinoita. Eräässä Pausanias olisi pyytänyt Simonideelta jotakin viisasta lausahdusta, johon sitten kuitenkin suhtautui kevytmielisesti, kunnes oli liian myöhäistä. Kertomus muistuttaa epäilyttävästi Solonista ja Kroisoksesta kerrottua.
Simonides oli täyttänyt jo 80 vuotta, kun hänen pitkä runoilijanuransa sai huippunsa Ateenassa, missä hän voitti dithyrambikuorojen kilpailun Adeimantoksen arkonttikaudella vuonna 476 eaa. Tämä oli hänen 56. palkintonsa.
Elämä > Syrakusassa

Jonkun aikaa tämän jälkeen Hieron kutsui Simonideen Syrakusaan. Simonides eli siellä Hieronin hovissa kuolemaansa saakka. Matkallaan Sisiliaan hän vaikuttaa käyneen Suur-Kreikassa, ja kerrotaan, että hän olisi pelastunut Taraksessa toisen kerran ihmeen kautta ja hurskautensa ansiosta. Runouden lisäksi Simonides palveli Hieronia myös viisaudellaan, sillä hän toimi jo pian Sisiliaan saavuttuaan rauhanvälittäjänä Hieronin ja Akragaan tyrannin Theronin välillä. Simonideen ja Hieronin viisaisiin keskusteluihin viitataan usein, ja Ksenofon kirjoitti koko tyranniuden etuja ja haittoja käsittelevän dialoginsa Hieron keskusteluksi näiden kahden välillä. Simonideen kerrotaan käyneen filosofisia keskusteluja myös Hieronin vaimon kanssa.
Simonideen kanssa samaan aikaan Hieronin hovissa toimivat myös runoilijat Pindaros, Bakkhylides ja Aiskhylos. Näistä kaikista Simonides vaikuttaa olleen tyrannin suosikki. Kerrotaan, että Hieron lahjoitti Simonideelle niin paljon tarpeita päivittäistä elämää varten, että Simonides pystyi myymään niistä suuren osan. Kun häntä syytettiin tästä, hän puolustautui sanomalla, että halusi tuoda yhdellä kertaa ilmi sekä Hieronin anteliaisuuden että oman vaatimattomuutensa. Syrakusassa ollessaankin Simonides teki välillä töitä myös muille kaupungeille. Näin hän jatkoi töitään hyvin vanhaksi asti. Hieronymus mainitsee hänet kuin joutsenena, joka laulaa kauneimmin kuolemansa lähestyessä.
Simonides kuoli 89- tai 90-vuotiaana 78. olympiadin ensimmäisenä vuonna eli 467 eaa. Lukianos tosin sanoo hänen eläneen yli 90-vuotiaaksi. Runoilijalle järjestettiin suuret hautajaiset. Sudan mukaan akragaslainen sotapäällikkö Foiniks tuhosi Simonideen haudan Syrakusaa piirittäessään ja käytti sen kiviä rakentamaansa torniin.
Kommentaattorit

Simonideen elämän ja runouden tärkein antiikin aikainen kommentaattori oli Khamaileon, jonka tekemiä huomioita on säilynyt Athenaioksen kautta. Grammaatikko Palaifatos kirjoitti Simonideen runoudesta teoksen (Ὑποθέσεις εἰς Σιμωνίδην, Hypotheseis eis Simōnidēn).
Kirjallisuutta > Suomennoksia

Simonides. Teoksessa Oksala, Päivö & Oksala, Teivas: Kreikkalaisia kirjailijakuvia, s. 80–86.  (Runojen ja runokatkelmien suomennoksia)  Helsinki:  Otava, 1965.
Kirjallisuutta > Muita käännöksiä

Stesichorus, Ibycus, Simonides: Greek Lyric.  (Volume III: Stesichorus, Ibycus, Simonides, and Others. Edited and translated by David A. Campbell. Loeb Classical Library 476)  Cambridge, MA:  Harvard University Press, 1991.
Kirjallisuutta > Muuta kirjallisuutta

Boedeker, Deborah & Sider, David: The New Simonides: Contexts of Praise and Desire.  Oxford University Press, 2001.  ISBN 9780195350227
Gerber, Douglas E.: A Companion to the Greek Lyric Poets.  (Mnemosyne, Supplements)  Brill, 1997.  ISBN 9789004217614
Hutchinson, G. O.: Greek Lyric Poetry.  (A Commentary on Selected Larger Pieces (Alcman, Stesichorus, Sappho, Alcaeus, Ibycus, Anacreon, Simonides, Bacchylides, Pindar, Sophocles, Euripides). Uusintapainos)  Oxford:  Oxford University Press, 2003.  ISBN 9780199265824
Molyneux, John H.: Simonides: A Historical Study.  Bolchazy-Carducci Publishers, 1992.  ISBN 9780865162235
Aiheesta muualla

Kuvia tai muita tiedostoja aiheesta Simonides Keoslainen Wikimedia Commonsissa
Simonides-fragmentteja Oxyrhynchus Online. The Imaging Papyri Project, University of Oxford. (englanniksi) (muinaiskreikaksi)
Antiikin Kreikan kirjallisuus: Yhdeksän lyyristä runoilijaa
Alkman
Sapfo
Alkaios
Anakreon
Stesikhoros
Ibykos
Simonides
Pindaros
Bakkhylides
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3  4  5  6  7  8  WorldCat 2 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Tšekki  Kreikka  Kroatia  Alankomaat  Puola 2  Vatikaani 
Tieteilijät:  CiNii 
Henkilöt:  Deutsche Biographie  DDB 
Muut:  Europeana  SNAC  IdRef
14 (luku)

| Luonnolliset luvut |
| --- | --- |
 14 ← 10 11 12 13 14 15 16 17 18 19 → 
Kardinaaliluku:  neljätoista
Järjestysluku:  neljästoista
Tekijät:  1, 2, 7, 14
Alkutekijät:   2\cdot 7
Roomalainen numero:  XIV
Binääriluku:  1110
Oktaaliluku:  16
Duodesimaaliluku:  12
Heksadesimaaliluku:  E
Vigesimaaliluku:  E
14 (neljätoista) on luonnollinen luku, jota edeltää luku 13 ja seuraa luku 15.
Matematiikassa

14 on puolialkuluku ja siten myös yhdistetty luku.
14 on vajaa luku.
14 on yksi Catalanin luvuista.
14!-1 on kertoma-alkuluku.
14 on Harshad-luku oktaalijärjestelmässä.
14 on neliöpyramidiluku, koska se on kolmen ensimmäisen neliöluvun summa:  1^{2}+2^{2}+3^{2}.
14 on stella octangula -luku, eräänlainen tilan kuvioluku.
14 ensimmäisen alkuluvun summa (281) on alkuluku.
14 on suurin luonnollinen luku, jota pienempiä alkulukuja (2, 3, 5, 7, 11, 13) ja yhdistettyjä lukuja (4, 6, 8, 9, 10, 12) on yhtä monta.
14. Fibonaccin luku takaperin (773) on myös alkuluku.
14. alkuluku takaperin (34) on myös Fibonaccin luku.
Kuboktaedrissa, typistetyssä kuutiossa ja typistetyssä oktaedrissa, jotka ovat Arkhimedeen kappaleita, on 14 tahkoa. Niiden duaalikappaleissa eli rombidodekaedrissa, triakis-oktaedrissa ja tetrakis-heksaedrissa, jotka ovat Catalanin kappaleita, on vastaavasti 14 kärkeä.
Luonnontieteissä

Piin järjestysluku alkuaineiden jaksollisessa järjestelmässä on 14.
Typpi-14 on typen vakaa ja luonnossa yleisin isotooppi.
Magnesium-26 on magnesiumin vakaa isotooppi, jonka neutroniluku on 14.
Alumiini-27 on alumiinin ainoa vakaa ja luonnossa yleisin isotooppi. Sen neutroniluku on 14.
Pii-28 on piin vakaa ja luonnossa yleisin isotooppi. Sen neutroniluku on 14.
Vedyn sulamispiste on noin 14 kelviniä.
Radiohiiliajoitus perustuu hiili-14:ään.
14 Irene on pikkuplaneetta.
Messier 14 on tähtijoukko.
Muissa yhteyksissä

M14 on yhdysvaltalainen kivääri.
Grumman F-14 Tomcat on yhdysvaltalainen hävittäjälentokone.
Seksuaalisen kanssakäymisen suojaikäraja on eräissä Euroopan maissa 14 vuotta.
Korttipeleissä ässän arvo on yksi tai 14.
Eurooppatie E14 kulkee Ruotsissa ja Norjassa.
Valtatie 14 kulkee Juvan ja Parikkalan välillä.
Ludvig XIV on Ranskan tunnetuimpia kuninkaita.
Brittiläinen mittayksikkö stone vastaa 14 paunaa.
Englannin sana fortnight tarkoittaa 14 vuorokauden ajanjaksoa.
Japanin keisarillinen sinetti esittää 14- tai 16-terälehtistä krysanteemia.
Golfissa pelaajalla saa olla kierroksella mukanaan enintään 14 mailaa.
Woodrow Wilson esitti Neljäntoista kohdan ohjelman.
Britannian merentakaisia alueita on 14.
Sonetissa on 14 säettä.
Beethovenin Pianosonaatti nro 14 on yksi hänen tunnetuimmistaan.
Neljätoista sanaa viittaa valkoisen ylivallan kannattajien iskulauseeseen.
14 on neliöpyramidiluku.
Marshmello

| Marshmello |
| --- | --- |
 Marshmello Open Beatz -festivaalilla 2016.
Henkilötiedot
Syntynyt: 19. toukokuuta 1992 (ikä 32) Philadelphia, Pennsylvania, Yhdysvallat
Ammatti:  DJ musiikkituottaja tubettaja
Muusikko
Taiteilijanimi:  Marshmello Dotcom
Aktiivisena:  2015–
Tyylilajit:   dance  trap  house 
Soittimet:  digitaalinen äänityöasema, syntetisaattori ja kitara 
Levy-yhtiöt:   Joytime Collective  Astralwerks  Asylum  Def Jam  Interscope  Monstercat  OWSLA  RCA 
Aiheesta muualla
Kotisivut
  [ Muokkaa Wikidatassa ] [ ohje ]  
Christopher Comstock (s. 19. toukokuuta 1992 Philadelphia, Pennsylvania, Yhdysvallat), taiteilijanimeltään Marshmello, on yhdysvaltalainen elektronisen musiikin tuottaja ja DJ.
Marshmellon esikoisalbumi Joytime julkaistiin 8. tammikuuta 2016 hänen oman Joytime Collective -levy-yhtiön kautta. Vuoden 2018 lokakuussa hänen Happier-kappaleensa nousi Billboard Hot 100 -listalla sijalle 3. Muita samalle listalle nousseita kappaleita ovat Friends, Wolves, Everyday ja Silence.
Marshmello on esiintynyt Suomessa Weekend Festival -tapahtumassa vuonna 2017.
Marshmellon kappale "Alarm" voitti Remix Awards -palkinnon parhaasta vokalisoinnista vuonna 2017. Vuoden 2018 MTV Europe Music Awards -tapahtumassa Marshmello valittiin vuoden parhaaksi Elektronisen tanssimusiikin kategoriassa.
Marshmellon katsotuin kappale on Alone. Marshmellon YouTube-kanavalla oli lokakuussa 2020 noin 50 miljoonaa tilaajaa.
Diskografia > Albumit

Joytime (2016)
Joytime II (2018)
Joytime III (2019)
Diskografia > Singlet

| 0 | 1 | 2 |
| --- | --- | --- |
|  2015 "Keep It Mello" feat. Omar LinX 2016 "Colour"  "Alone"  "Magic"  "Freal Luv" mukana Far East Movement, feat. Chanyeol & Tinashe  "Ritual" feat Wrabel 2017 "Chasing Colors" mukana Ookay, feat. Noah Cyrus  "Twinbow" mukana Slushii  "Moving On"  "Love U"  "Silence" feat. Khalid  "You & Me"  "Wolves" mukana Selena Gomez  |  2018 "Spotlight" mukana Lil Peep  "Friends" mukana Anne-Marie  "Everyday" mukana Logic  "Fly" feat. Leah Culver  "You Can Cry" mukana Juicy J, feat. James Arthur  "Tell Me"  "Check This Out  "Happier" mukana Bastille  "Bayen Habeit (In Love)" mukana Amr Diab  "Project Dreams" mukana Roddy Ricch 2019 "Biba" mukana Pritam, feat. Shirley Setia  "Here With Me" mukana CHVRCHES  "Light It Up" mukana Tyga & Chris Brown  "Rescue Me" mukana A Day To Remember  "One Thing Right" mukana Kane Brown  "Room to Fall" mukana Flux Pavilion ja Elohim  "Tongue Tied" mukana Yungblud ja Blackbear  |  2020 "Crusade" mukana Svdden Death  "Be Kind" mukana Halsey  "Baggin' " mukana 42 Dugg  "OK Not to Be OK" mukana Demi Lovato  "Too Much" mukana Imanbek ja Usher 2021 "You" mukana Benny Blanco ja Vance Joy  "Lavandia" mukana Arash Labaf  "Like This" mukana 2KBaby  |
Aiheesta muualla

Kuvia tai muita tiedostoja aiheesta Marshmello Wikimedia Commonsissa
Marshmellon kotisivut (englanniksi)
Marshmello AllMusic.com sivustolla (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Taiteenala:  Grammy Awards  MusicBrainz
Bram Stoker

| Bram Stoker |
| --- | --- |
 Stoker vuonna 1906
Henkilötiedot
Koko nimi:  Abraham Stoker
Syntynyt: 8. marraskuuta 1847 Clontarf, Irlanti
Kuollut: 20. huhtikuuta 1912 (64 vuotta) Lontoo, Englanti
Kirjailija
 Nimikirjoitus
Aiheesta muualla
www.bramstoker.org
Löydä lisää kirjailijoitaKirjallisuuden teemasivulta
Abraham ”Bram” Stoker (8. marraskuuta 1847 Clontarf, Irlanti – 20. huhtikuuta 1912 Lontoo, Englanti) oli irlantilaissyntyinen kirjailija, joka tunnetaan klassisen kauhuromaanin Draculan kirjoittajana.
Elämä

Stoker syntyi Clontarfissa Irlannissa, rannikkokylässä lähellä Dublinia. Hänen vanhempansa olivat Abraham Stoker (1799–1876) ja Charlotte Mathilda Blake Thornley (1818–1901), ja hän syntyi heidän seitsemästä lapsesta kolmantena. Lapsena hän oli sairaalloinen. Aloittaessaan kuusitoistavuotiaana Dublinissa Trinity Collegessa hänestä tuli urheilija ja jalkapallotähti. Stoker opiskeli aluksi matematiikkaa mutta liittyi myös filosofiseen seuraan ja nousi sen puheenjohtajaksi. Nähtyään Henry Irvingin esityksen hän innostui myös näyttelemisestä.
Isänsä Abrahamin jalanjäljissä Stokerista tuli virkamies 1870. Seuraavana vuonna hän kirjoitti ensimmäiset teatteriarvostelunsa. Vuoteen 1878 hän jatkoi novellien ja arvostelujen kirjoittamista, kunnes Irving nimitti hänet Lontoon Lyceum-teatterin talousvastaavaksi. Samana vuonna Stoker avioitui Florence Balcomben kanssa, jota myös Oscar Wilde tavoitteli. Lontoon seurapiireissä hän tutustui muun muassa James McNeill Whistleriin ja Arthur Conan Doyleen.
Irvingin kiertuejärjestäjänä Stoker matkusti useita kertoja Yhdysvaltoihin ja Kanadaan. Yhdysvalloissa Stoker tapasi muun muassa Walt Whitmanin.
Stoker kirjoitti useita lehdissä julkaistuja novelleja, mutta maineensa hän saavutti romaanilla Dracula, josta on tullut mittakeppi, johon kaikkia myöhempiä vampyyritarinoita verrataan. Romaani ilmestyi vuonna 1897, ja se menestyi heti. Vuonna 1914 postuumisti ilmestynyt Draculan vieras on mahdollisesti jakso Draculan varhaisesta versiosta.
Bram Stoker kuoli vuonna 1912 Lontoossa.
Tuotanto

Kokoelma Draculan vieras ja muita kertomuksia sisältää muutakin kuin kauhukirjallisuutta. Ajan romanttista kirjallisuutta lähenevät sen tarinat ”Kasvavan kullan salaisuus” ja raamatullisista kuvista sävyjä saava ”Abel Behennan paluu”. ”Rottien hautajaiset” ei sisällä yliluonnollisia aineksia, mutta se on luonteeltaan kuitenkin kauhua. Yksi tarinan ”Squaw” hahmoista on yhdysvaltalainen turisti, jonka uhkarohkeus koituu kohtalokkaaksi.
Stokerin muihin romaaneihin kuuluvat The Snake’s Pass (1890), The Jewel of Seven Stars (1903) ja The Lair of the White Worm (1911).
Irlannin kansalliskirjaston Stoker-arkistosta on löytynyt Stokerin 1890 kirjoittama Gibbet Hill. Teksti julkaistaan kuvitettuna kirjan muodossa ja varustettuna kommentaarilla. Tarina ilmestyi alkujaan 1891 Dublin Daily Expressin liitteessä.
Merkitys

Stokerin jättämästä jäljestä kertoo muun muassa se, että saksalainen F. W. Murnau ohjasi jo vuonna 1922 Draculasta elokuvan. Oikeuksien puutteen vuoksi elokuvan nimeksi tuli kuitenkin Nosferatu ja päähenkilöksi kreivi Orlok. Stokerin leski Florence Stoker nosti tekijänoikeusrikkomuksesta oikeusjutun, jonka päätteeksi elokuvan kopiot määrättiin tuhottaviksi. Lukuisia kopioita oli jo ehditty levittää maailmalle. Kokonainen kopio alkuperäisestä elokuvasta löytyi kuitenkin vasta 2000-luvulla. Nosferatusta on sittemmin tullut kauhuelokuvan merkittävimpiä klassikkoja.
Stokerin mukaan on nimetty Bram Stoker -palkinto, joka myönnettiin ensi kerran vuonna 1988.
Suomennetut teokset

Haudantakaisia, toim. Markku Sadelehto ; suom. Osmo Saarinen, sisältää Bram Stokerin kertomuksen. Jalava, 1994
Kammoittava kreivi: (dracula), suom. Risto Kalliomaa. Nide, 1952.
Seitsentähtinen jalokivi. Kaleva (Mich.) : Suom.-amer. kustannusyhtiö, 1904.
Squaw: kuunnelma Bram Stokerin novellista, Yleisradiolle suom. ja dramatisoinut Pekka Markkula. Yleisradio, 1985.
Dracula.  (Dracula, 1897.) Lyhentämättömästä alkuperäisteoksesta suomentanut ja huomautuksilla varustanut Jarkko Laine (1. painos 1977)  Helsingissä:  Otava, 2007.  ISBN 978-951-1-21605-6
Draculan vieras ja muita kauhukertomuksia.  Suomentanut Inkeri Koskinen. Helsinki:  Tammi, 2012.  ISBN 978-951-31-5782-1
Aiheesta muualla

Kuvia tai muita tiedostoja aiheesta Bram Stoker Wikimedia Commonsissa
Bram Stokerin teoksia Gutenberg-projektissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  FID  MusicBrainz 
Henkilöt:  Irlanti  Deutsche Biographie  DDB  Trove 
Muut:  Europeana  SNAC 2  IdRef
80 (luku)

| Luonnolliset luvut |
| --- | --- |
 80 ← 80 81 82 83 84 85 86 87 88 89 → 
Kardinaaliluku:  kahdeksankymmentä
Järjestysluku:  kahdeksaskymmenes
Tekijät:  1, 2, 4, 5, 8, 10, 16, 20, 40, 80
Alkutekijät:   2^{4}\cdot 5
Roomalainen numero:  LXXX
Binääriluku:  1010000
Oktaaliluku:  120
Duodesimaaliluku:  68
Heksadesimaaliluku:  50
Vigesimaaliluku:  40
80 (kahdeksankymmentä) on luonnollinen luku, jota edeltää luku 79 ja seuraa luku 81.
Matematiikassa

80 on yhdistetty, runsas ja puolitäydellinen luku.
80 on Harshad-luku binäärijärjestelmässä (10100002) ja kymmenjärjestelmässä.
80 on palindromi kolmijärjestelmässä (22223) ja senaarijärjestelmässä (2126).
80 on yhdeksänkulmiopyramidiluku.
80 on jaollinen tekijöidensä määrällä (10).
Mikä tahansa positiivinen kokonaisluku luvun 80 tekijöiden summaan (186) asti voidaan muodostaa luvun 80 eri tekijöiden summana.
80 voidaan muodostaa kahden eri neliöluvun summana:  8^{2}+4^{2}.
80 voidaan muodostaa kolmen kuutioluvun summana:  4^{3}+2^{3}+2^{3}.
80 voidaan muodostaa kuutio- ja neliöluvun summana:  4^{3}+4^{2}.
Luonnontieteissä

Alkuaineiden jaksollisessa järjestelmässä 80 on elohopean järjestysluku.
Seleeni-80 on seleenin vakaa isotooppi.
Krypton-80 on kryptonin vakaa isotooppi.
Ksenon-134 ja cerium-138 ovat vakaita isotooppeja, joiden neutroniluku on 80.